

**MINISTERUL FINANȚELOR**

**Nr. 394.249/13.11.2024**

**MINISTERUL FINANȚELOR**

**ANUNȚĂ DECLANȘAREA PROCEDURII DE TRANSFER ÎN INTERESUL SERVICIULUI**

**PENTRU UN POST AFERENT UNEI FUNCŢII PUBLICE DE CONDUCERE**

**ANUNŢ din data de 13 noiembrie 2024**

**privind declanșarea procedurii de transfer în interesul serviciului,**

**pentru ocuparea unui post aferent unei funcţii publice de conducere**

**din cadrul Ministerului Finanțelor**

Ministerul Finanțelor, în temeiul prevederilor art. 502 alin. (1) lit. c) și art. 506 alin. (1) lit. a), alin. (2), (4), (5), (6), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

anunță declanșarea **procedurii de transfer în interesul serviciului,** pentru ocuparea unui post aferent unei funcţii publice de conducere vacante de **director general gradul II la Direcția generală de legislație și reglementare în domeniul activelor statului**, în conformitate cu procedura de sistem PS-33 „Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor”.

**DOCUMENTE NECESARE ȘI DATĂ LIMITĂ**

Persoanele interesate sunt invitate să depună la sediul Ministerului Finanțelor, prin registratură, în termen de 8 zile lucrătoare de la data afişării anunţului, următoarele documente:

1. **solicitarea accesului la procesul de selecție pentru transferul în interesul serviciului, conform modelului atașat;**
2. **curriculum vitae, modelul comun european**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi perfecţionări, necesare în vederea verificării îndeplinirii condițiilor din fişa postului;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice, precum și funcția publică în care este numit;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **acordul privind prelucrarea datelor cu caracter personal, conform modelului atașat.**

Copiile de pe actele de mai sus, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei**.**

Procedura de selecție în cazul transferului în interesul serviciului cuprinde următoarele etape succesive:

1. selecția persoanelor care îndeplinesc condițiile în vederea ocupării postului vacant prin transfer;
2. proba suplimentară de verificare a altor competențe specifice. Proba suplimentară va putea fi susținută doar de solicitanții declarați admiși la etapa selecției.
3. proba interviu. Proba interviu va putea fi susținută doar de solicitanții declarați admiși la proba suplimentară.

**TERMENUL LIMITĂ DE DEPUNERE A DOCUMENTELOR MENȚIONATE: 22 noiembrie 2024, ora 1430**

Ulteriorverificării dosarului/dosarelor de înscriere la procedura de transfer şi afişării rezultatului selecției, vor fi organizate **la sediul Ministerului Finanțelor din Bdul Libertății nr.16**:

* **proba suplimentară pentru alte competențe specifice în data de 28 noiembrie 2024 ora 1000,**
* **proba interviu în data de 13 decembrie 2024, ora 1000.**

**CONDIȚII pentru ocuparea, prin transfer în interesul serviciului, a funcției publice de conducere vacante de director general gradul II:**

* studii universitare de licență absolvite cu diplomă de licenţă sau echivalentă în domeniul științelor economice;
* studii universitare de master în domeniul administrației publice, management sau în specialitatea studiilor necesare ocupării funcției publice sau cu diplomă echivalentă conform prevederilor art. 57 alin. (2) din Legea învățământului superior nr. 199/2023, cu modificările și completările ulterioare
* minimum 7 ani vechime în specialitatea studiilor necesare exercitării funcției publice.

**COMPETENȚE necesare exercitării funcției publice de conducere vacante de director general gradul II:**

* + - 1. competențe digitale - competența specifică de a utiliza aplicații tip Office (editor de texte,calcul tabular) – nivel utilizator începător - verificarea se face prin documente,
			2. alte competențe specifice:

- competențe în analiza indicatorilor economico-financiari,

- competențe în analiza indicatorilor economico-financiari,

verificarea se face prin probă suplimentară.

**Bibliografia și tematica**

* **Legea nr. 287/2009** privind Codul Civil, republicată cu modificările și completările ulterioare; CARTEA A III-A, Titlul 6 (art. 858-875);
* **Ordonanța de Urgență a Guvernului nr.57/2019** privind Codul Administrativ, cu modificările și completările ulterioare, partea a V-a și titlul I și II ale părții a VI-a;
* **Hotărârea Guvernului nr.34/2009** privind organizarea și funcționarea Ministerului Finanțelor, cu modificările și completările ulterioare;
* **Hotărârea Guvernului nr. 1176/2024** privind aprobarea Normelor tehnice pentru întocmirea şi actualizarea inventarului bunurilor din domeniul public al statului şi ale inventarului bunurilor imobile din domeniul privat al statului;
* **Ordonanța Guvernului nr. 26/2013** privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările și completările ulterioare;
* **Ordonanța Guvernului nr. 64/2001** privind repartizarea profitului la societățile naționale, companiile naționale și societățile comerciale cu capital integral sau majoritar de stat, precum și la regiile autonome, cu modificări și completări ulterioare;
* **Ordinul Ministrului Finanțelor Publice nr.3818/2019** privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia;
* **Legea bugetului de stat pe anul 2024 nr.421/2023** (art.73)

**TEMATICĂ**

* **Organizarea și funcționarea Ministerului Finanțelor – principii, funcții și atribuții.**
* **Proprietatea publică a statului.**

**- Modalități de dobândire/stingere și de exercitare.**

**- Categorii de bunuri proprietate publică a statului.**

**-** **Drepturi și obligații ale entităților care exercită un drept real, altul decât cel de proprietate, asupra bunurilor proprietate publică a statului.**

* **Inventarierea bunurilor din domeniul public al statului.**
* **Analizarea și avizarea bugetelor de venituri și cheltuieli ale operatorilor economici cu capital integral sau majoritar de stat care aplică prevederile OG nr.26/2013.**

Fișa postului de director general gradul II la Direcția generală de legislație și reglementare în domeniul activelor statului este anexată la prezentul anunț.

Informații suplimentare se pot obține la secretarul comisiei, doamna Isabela Manea, expert clasa I grad profesional superior, telefon021/2262181.

Subsemnatul/a .........................., având funcția de .............................. în cadrul ......................................., solicit accesul la procesul de selecție pentru transferul în interesul serviciului la Ministerul Finanțelor, Direcția (generală)/Serviciul ....................... în funcția publică/contractuală de conducere/execuție de ....................................

 Anexez următoarele documente:

* curriculum vitae, modelul comun european;
* copia actului de identitate;
* copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
* copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică/contractuală în care este numit/angajat;
* adeverința medicală, care să ateste starea de sănătate corespunzătoare funcției/postului solicitat.

 Semnătura,

 Data

 ..........................

 ................................

 **Acord privind prelucrarea datelor cu caracter personal**

Subsemnatul/a ..........................................................., domiciliat/ă în ................................................................................, cu adresa de e-mail .................................................., sunt de acord ca datele mele cu caracter personal să fie prelucrate de Ministerul Finanțelor, în scopul derulării procedurii de transfer în interesul serviciului, pentru organizarea căreia a fost publicat anunțul din data de ..........................și pentru care am calitatea de aplicant, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.